Document ID: 31995R1043

KOMMISSIONENS FORORDNING (EF) Nr. 1043/95 af 10. maj 1995 om ændring af forordning (EØF) nr. 891/89 om særlige gennemførelsesbestemmelser for ordningen med import- og eksportlicenser for korn og ris
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved akten vedrørende Østrigs, Finlands og Sveriges tiltrædelse og ved forordning (EF) nr. 3290/94 (2), særlig artikel 9, stk. 2, og artikel 13, stk. 6, og
ud fra følgende betragtninger:
Ved Kommissionens forordning (EF) nr. 974/95 (3) er der fastsat overgangsforanstaltninger for gennemførelsen af landbrugsaftalen i Uruguay-rundens regi; forordningen anvendes først, når der er vedtaget kontrolbestemmelser for mængderne af de produkter, for hvilke der ikke gjaldt en frist for udstedelse af licenser eller licitationen på tidspunktet for forordningens ikrafttrædelse;
da der kan være fare for, at der udstedes licenser for mængder, som er for store, er der ved Kommissionens forordning (EØF) nr. 891/89 af 5. april 1989 om særlige gennemførelsesbestemmelser for ordningen med import- og eksportlicenser for korn og ris (4), senest ændret ved forordning (EF) nr. 2658/94 (5), fastsat en frist på tre dage inden den faktiske udstedelse af eksportlicenser for bestemte produkter forarbejdet på basis af korn; bestemmelsen bør også gælde for de fleste af de øvrige produkter forarbejdet på basis af korn, der henhører under Kommissionens forordning (EØF) nr. 1620/93 (6), ændret ved forordning (EF) nr. 438/95 (7);
da bestemmelserne haster, bør de anvendes så hurtigt som muligt;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Artikel 9, stk. 3, i forordning (EØF) nr. 891/89 affattes således:
»3. Eksportlicenser for produkter henhørende under KN-kode 1102 20 10, 1103 13 10, 1103 13 90, 1103 29 20, 1104 21 50, 1104 23 10, 1108 11 00, 1108 12 00, 1108 13 00, 1109 00 00, 1702 30 51, 1702 30 91, 1702 30 99, 1702 40 90, 1702 90 50, 1702 90 79, 2106 90 55, 2309 10 11, 2309 10 13, 2309 10 31, 2309 10 33, 2309 10 51, 2309 10 53, 2309 90 31, 2309 90 33, 2309 90 41, 2309 90 43, 2309 90 51, 2309 90 53 samt for produkter henhørende under KN-kode 1001 10 00, 1101 00 15, 1103 11 10, 1103 11 90, 1107 10, 1107 20 med forudfastsættelse af restitutionen udstedes den tredje arbejdsdag efter datoen for ansøgningens indgivelse, hvis der ikke inden for dette tidsrum er truffet foranstaltning til suspension af forudfastsættelse af restitutionen.
For de produkter forarbejdet på basis af korn og ris, der er nævnt i bilaget til Kommissionens forordning (EØF) nr. 1620/93 (*), men som ikke er nævnt i foregående afsnit, meddeler medlemsstaterne hver måned Kommissionen for hver produktkode, jf. Kommissionens forordning (EØF) nr. 3846/87 (**), de mængder, for hvilke restitutionen er blevet forudfastsat, og de ikke forudfastsatte mængder, for hvilke der er udstedt licenser.
(*) EFT nr. L 155 af 25. 6. 1993, s. 29.
(**) EFT nr. L 366 af 24. 12. 1987, s. 1.«
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 10. maj 1995.

Labels: 3
17